পতন থামছে না পুঁজিবাজারের। চীনের দুই স্টক এক্সচেঞ্জকে দেশের প্রধান পুঁজিবাজার ঢাকা স্টক এক্সচেঞ্জের (ডিএসই) কৌশলগত বিনিয়োগকারী হিসেবে পাওয়ার মতো বড় ঘটনাও বাজার আচরণের পরিবর্তন ঘটাতে পারেনি। সর্বশেষ গতকাল বাংলাদেশ সিকিউরিটিজ অ্যান্ড এক্সচেঞ্জ কমিশনের রজতজয়ন্তী অনুষ্ঠানে প্রধানমন্ত্রীর পুঁজিবাজার নিয়ে দেয়া ইতিবাচক বক্তব্যও পাল্টাতে পারেনি বাজার আচরণ। অথচ বিনিয়োগকারীরা এ দু’টি ঘটনা থেকে চলমান অবস্থার কিছুটা পরিবর্তন প্রত্যাশা করেছিলেন। কিন্তু তাদের এ প্রত্যাশার বিপরীতে অব্যাহত রয়েছে বাজারের দরপতন। টানা অবনতি ঘটে চলেছে বাজার সূচকের।